## Enviro – hudobný festival NATURE na Jahodnej v Košiciach odkladal svoju premiéru dva roky. Teraz ho nič nezastaví

**Košice 9.6.2022:** Začiatok prázdnin odštartuje poučne aj zábavne. V Košiciach v športovo rekreačnom stredisku Jahodná vypukne **1. – 3.7.2022** prvý enviro - hudobného festivalu svojho druhu na Slovensku. Na svoju premiéru čakal dlhé dva pandemické roky: ***„Potreba hovoriť o klimatickej kríze tu je už dlho ale myslím si, že pandémia túto tému ešte viac vyostrila. Ľudia počas lockdownov si opäť našli cestu do prírody, na kopce a k riekam. Mnohí zostali sklamaní z toho čo tam našli. Znečistené brehy, divoké skládky, nadmerná ťažba dreva a k tomu extrémne výkyvy počasia a otepľovanie. Našou snahou je podporiť dosť veľký nezáujem o celospoločenský problém, akým nesporne klimatické zmeny sú. Náš koncept síce vychádza z klasického festivalového formátu , no dve tretiny sú atypické . Viac pripomínajú konferenciu o zmenách v prírode a o "normálnom"- nie konzumnom životnom štýle. Festival tým napĺňa ambície byť vôbec prvým podobným formátom na Slovensku so snahou ľuďom – návštevníkom, nenásilne vysvetľovať. Toto je hlavný, edukatívny, charakter podujatia. Je potrebné mať každý deň na pamäti, že jedine vystúpením zo svojich komfortných zón môžeme niečo s danou situáciou - samozrejme máme na mysli globálnu úroveň - urobiť . A aby tieto vážne myšlienky boli lepšie stráviteľné "namixovali" sme do toho zhruba jednu tretinu super hudby, ktorá je takisto vyberaná na základe istých enviro parametrov.“*** vysvetlil Rastislav Šimko, riaditeľ festivalu NATURE.

## Ľúbivá muzika a spíkri, čo sa neboja

Počas prvých troch júlových dní v krásnej prírode pri Košiciach bude zaznievať z úst odborníkov či aktivistov veľa zaujímavých pohľadov na environmentálnu krízu. Tie sa budú miešať s tónmi ľúbivej hudby od interpretov ako Aneta Langerová, Para, Katarína Koščová, Akustika, Chris Ellys, Irish Rose, ale aj komorný sláčikový Orchester Musica Iuvenalis, rázovití chlapci z osady Lomnické Čháve a mnohí ďalší budú tvoriť fantastickú koncertnú náladu v prirodzenom amfiteátri na Jahodnej.

Fundovaní odborníci z rôznych odvetví sa nebudú báť rozoberať pálčivé environmentálne témy. Minister životného prostredia, Ján Budaj prebral nad festivalom záštitu a príde aj osobne diskutovať o tom, čo Slovensko páli najviac.

Kanaďan Allan Bussard, Michal Wiezik, Ladislav Miko, Adela a Viktor Vinczeovci, Juraj Hipš a ďalší. Diskusie bude moderovať Radka Kovaľ Mazáková.

**NATURE obmäkčí všetky generácie**

Festival je viacgeneračný a vrelo pozýva celé rodiny. Program je koncipovaný tak, aby si každá veková kategória prišla na svoje . Pripravuje sa Čajovňa, v ktorej bude, cvičenie jogy, masáže, muzikoterapia, ale aj tvorivé či poučné workshopy. Za všetky spomenieme workshop propagátora elektromobility na Slovensku, Jara „Jaira“ Kapša, ktorý sa dovezie na svojej Tesle a počas festivalu sa o ňu ochotne podelí či povozenie sa na čisto eklektickom terénnom prototype SWIN car.

**NATURE kino**

Pre milovníkov dokumentárnych filmov a filmov s hlbšou myšlienkou na enviro nôtu bude pripravené kino a výber tých najzaujímavejších dokumentov, ktoré dostupná enviro scéna ponúka.

Pozrieť si a aj si vyskúšať budú môcť návštevníci netradičnú disciplínu „slackline“ – teda chodenie po lane. V príjemnom tieni to bude fantastická oddychová a relaxačná platforma. K tomu všetkému nesmie chýbať chutný eko catering mysliaci aj na vegetariánov či vegánov, pokus o čo najmenšie množstvo odpadu na festivale, eko stanové mestečko a veľa ďalších sprievodných aktivít.

### Na festival „pešibusom“

Najekologickejšie by bolo, prísť na festival na Jahodnej po svojich, prípadne na bicykli. To sa však nepodarí každému a preto bude pripravených niekoľko alternatív. Z Košíc bude, vďaka spolupráci s Dopravným podnikom mesta Košice, zriadená kyvadlová doprava elektroautobusmi, tie budú doplnené o elektromobily, ebajky, ekolobežky od ďalších partnerov festivalu. Okrem dopravy sa bude apelovať na nízku uhlíkovú stopu aj pri stravovaní či pitnom režime. Návštevníkom NATURE budú adresované výzvy ako, čapovať si vodu z cisterien do vlastných ekologických fliaš, jesť menej mäsa, prísť peši či nazbierať cestou kôpku odpadkov z lesa.

### Motto festivalu NATURE : “…až keď bude otrávená posledná rieka a vyrúbaný posledný strom , snáď pochopíme, že peniaze sa jesť nedajú. Nedovoľme nám prísť až sem…”

Program ako aj všetky ďalšie informácie sú na webe: [www.festivalnature.sk](http://www.festivalnature.sk) alebo sociálnych sieťach Instagram a Facebook.

Lístky v predaji na :

[www.predpredaj.sk](http://www.predpredaj.sk)

[www.festivalnature.sk](http://www.festivalnature.sk)